projecte-aina/catalan_government_crawling huggingface dataset:
• Surt a la venda un primer lot de quatre parcel·les amb més de 15.000 m2 de sostre per construir-hi 190 habitatges, 106 dels quals amb diferents règims protegits
Parcel·les 1, 2, 3 i 4 que es comercialitzen actualment.
L'Institut Català del Sòl, INCASÒL, inicia la comercialització del sector residencial Llevant de Viladecans (Baix Llobregat).
En una primera fase l'INCASÒL treu a la venda un lot de quatre parcel·les per 7.870.320,64 euros.
Les parcel·les 1, 2, 3 i 4 del sector Llevant tenen una superfície global de 4.296,88 m 2, 15.140 m 2 de sostre, per construir-hi 190 habitatges, 106 dels quals amb diferents règims de protecció oficial.
En aquesta comercialització es donarà prioritat als sol·licitants que es comprometin a promoure habitatges de lloguer en tot o part de la superfície de la qual siguin adjudicataris.
Aquells promotors interessats en adquirir el lot de parcel·les poden presentar les seves instàncies fins al proper 16 de setembre.
El sector Llevant de Viladecans té una superfície de 26,6 hectàrees on s'hi podran construir 2.956 habitatges.
Això el converteix en el nou eixample de la ciutat, connectant altres àrees fins ara fragmentades com són Oliveretes-Torrent Fondo i Laminación Baja.
L'INCASÒL és propietari d'un total de 13 parcel·les on podrà promoure 907 habitatges distribuïts de la manera següent:
637 habitatges en règims protegits:
L'INCASÒL té previst desenvolupar directament 163 dels habitatges protegits previstos al sector Llevant, que seran destinats a lloguer assequible.
La comercialització dels terrenys s'efectua per fases.
Després d'aquest primer lot de quatre parcel·les que es comercialitza conjuntament, l'INCASÒL preveu treure a la venda dues parcel·les més durant el darrer trimestre de l'any, destinades a cooperatives i fundacions d'habitatge que podran construir fins a 203 pisos amb diferents règims de protecció oficial.
I la resta de terrenys propietat de l'INCASÒL és previst que es comercialitzin durant el primer semestre del 2020.
La urbanització d'aquest sector està previst iniciar-la durant el primer trimestre de 2020 i l'administració actuant és SPM VILADECANS MEDITERRÀNIA, S.L, una societat empresarial amb capital íntegrament de l'Ajuntament de Viladecans.
Els treballs de recuperació del monument tenen un pressupost de més de 100.000 euros i estaran enllestits al desembre
Inici de la restauració de la Cripta de la Colònia Güell de Santa Coloma de Cervelló, amb representants de les diferents administracions que formen el consorci.
El Consorci de la Colònia Güell ha iniciat dues intervencions per restaurar i condicionar la Cripta de Gaudí de la Colònia Güell i el seu entorn, a Santa Coloma de Cervelló (Baix Llobregat).
Els treballs compten amb un pressupost conjunt de 101.873,29 euros i un termini d'execució de tres mesos.
Les dues actuacions consisteixen en la restauració d'un dels vitralls del temple per una banda, i el condicionament de l'entorn nord-oest de l'edifici per l'altra.
Els treballs de recuperació d'un dels vitralls del temple i la substitució dels vidres de la Capella del Sant Crist per nous vitralls permetrà unificar tots els vitralls existents al temple de la Cripta.
Mentre que les obres per condicionar l'entorn nord-oest permetrà donar un nou ús a aquest espai, al servei dels visitants al monument.
L'objectiu és convertir-lo en una zona d'esbarjo i de reunió dels visitants, així com escenari d'altres esdeveniments que es duen a terme en el recinte.
A més a més, amb aquestes intervencions també es posarà en relleu els materials i peces de pedra treballades que no es van arribar a utilitzar durant les obres de construcció de la Cripta i es posarà en valor recuperant les restes dels basaments del taller de Gaudí, mostrant-les al públic, amb un objectiu pedagògic i cultural.
La Cripta de la Colònia Güell és un edifici declarat Bé d'Interès Cultural i està inclòs a la Llista del Patrimoni Mundial de la UNESCO.
El Consorci de la Colònia Güell està format pel l'Institut Català del Sòl, INCASÒL, la Diputació de Barcelona, el Consell Comarcal del Baix Llobregat i l'Ajuntament de Santa Coloma de Cervelló, tots ells copropietaris de la Cripta de la Colònia Güell.
• Aquesta nit dues grues de grans dimensions han col·locat els trams que creuen les vies del tren
• L'obra permetrà connectar els vianants i els ciclistes entre la ciutat i els nous espais públics i xarxa ciclable de la nova zona d'activitat econòmica de Ca n'Alemany
Passarel·la que s'està construint al sector de Ca n'Alemany.
El Consorci DeltaBCN, integrat per l'Ajuntament de Viladecans i l'INCASÒL, està realitzant la construcció de la nova passarel·la de connexió entre el carrer Llobatona i el sector de Ca n'Alemany de Viladecans (Baix Llobregat).
Aquesta nit, sobre la 1 de la matinada una grua de gran tonatge ha aixecat el tercer i quart tram, ja acoblats entre ells, del que serà la passarel·la per a vianants i ciclistes.
Els treballs, que han comptat amb l'autorització de l'empresa pública ADIF, s'han executat en horari nocturn, per tal de no afectar les línies de tren i realitzar les tasques d'assentament i col·locació dels trams sobre els pilars de formigó.
Les feines tenen un component molt important de precisió, ja que els dos nous trams s'han acoblat als ja instal·lats fa unes setmanes.
Cap a les 4 de la matinada, tal i com estava previst, han finalitzat els treballs amb èxit i s'ha recuperat l'activitat de les vies del ferrocarril.
L'obra permetrà connectar els vianants i els ciclistes entre la nova zona urbanitzada de Ca n'Alemany i la ciutat consolidada a l'altre costat de les vies de la línia del tren.
L'actuació s'ha adjudicat a l'empresa constructora COPCISA, per un import de 757.666,76 euros, mentre que la Direcció de les obres s'ha adjudicat a l'empresa SBS Simon Blanco, SLP.
L'autor del projecte és l'enginyer Manuel Raventós qui proposa una passarel·la seguint un traçat serpentínic que serà molt agradable a l'usuari pel canvi constant del seu punt de vista sobre l'entorn.
Á més, amb aquesta disposició, el camí passa suspès per damunt del parc, aconseguint una total integració amb l'espai.
Tanmateix, el disseny de tota l'actuació compleix amb la normativa d'accessibilitat.
Ca n'Alemany s'ha consolidat com el nou centre econòmic de la zona sud de l'àrea metropolitana de Barcelona.
En menys de cinc anys ha captat la instal·lació d'empreses multinacionals que invertiran més de 240 milions d'euros i generaran a l'entorn de 2.000 llocs de treball, una xifra que pot arribar als 2.800 quan el sector estigui totalment edificat.
Promogut pel Consorci urbanístic DeltaBCN, aquest sector ocupa una superfície triangular d'unes 55 hectàrees emmarcada per l'autovia C-32 i la línia ferroviària.
La proximitat a l'estació de tren, a l'aeroport del Prat i al port de Barcelona han estat un dels principals atractius per a captar les empreses multinacionals com Desigual, Recambios Marinos, American Axle Manufacturing i Neinver.
• L'Institut Català del Sòl (INCASÒL) posa a la venda els terrenys de l'antiga fàbrica i, per primer cop, vincula la comercialització amb que les ofertes incorporin un projecte de nova ordenació d'aquest sector
• Les propostes hauran de millorar la integració de la zona amb l'entorn, conservar almenys el 25% de la fàbrica i es valorarà que es destini part del sòl residencial a habitatge de lloguer assequible
El director de l'Institut Català del Sòl (INCASÒL), Albert Civit, i l'alcalde de Sant Adrià de Besòs, Joan Callau, han presentat avui el procés de venda dels terrenys de l'antiga fàbrica de cartró Llandrich, propietat de l'Incasòl.
L'acte ha comptat amb l'assistència del president de l'Associació de Promotors de Catalunya (APCE), Lluís Marsà, i de la degana del Col·legi d'Arquitectes de Catalunya (COAC), Assumpció Puig.
Per primer cop, la comercialització es vincula a que les ofertes incorporin un projecte de nova ordenació del sector, que haurà de donar resposta a una sèrie de requisits.
El termini de presentació d'ofertes s'obrirà el proper mes de febrer.
L'INCASÒL és el propietari de la finca on s'ubica l'antiga fàbrica, en el front del riu Besòs.
El sector té una superfície total d'11.530 m 2 i s'hi podrà construir fins a 120 habitatges.
L'objecte del concurs és obtenir aportacions creatives en els camps de la innovació urbana, arquitectònica, ambiental, cultural, econòmica i social.
Els equips han d'estar disposats a innovar en la construcció i rehabilitació d'una arquitectura i d'uns espais públics adaptats als reptes que son propis del segle XXI.
És per això que tant el Departament de TES com l'Ajuntament fan una crida per la constitució d'equips pluridisciplinaris que vulguin optar a aquesta convocatòria.
Els projectes dels equips seran avaluats per un jurat i un comitè d'experts.
El jurat estarà format per nou membres: tres representants de l'Ajuntament, tres de la Generalitat, dos del COAC i un de l'APCE.
Les propostes dels equips han de conservar l'edificabilitat, la densitat i el sòl de cessió establerts al planejament vigent.
En canvi, es valorarà una nova proposta d'ordenació amb una major integració amb l'entorn edificat i que conservi, com a mínim, un 25% de l'edificació de la fàbrica Llandrich.
Igualment, es valorarà la integració urbana dels espais públics i de l'equipament.
Dels 120 habitatges previstos en el sector, l'adjudicatari podrà construir fins a 80, dels quals 20 hauran de ser amb règim protegit concertat.
Per la seva banda, l'Incasòl, com a administració actuant, rebrà la cessió obligatòria d'una part dels terrenys, que permetrà construir els 40 habitatges restants en règim protegit de lloguer.
Així mateix, es valorarà que les propostes destinin part dels habitatges adjudicats al promotor a lloguer assequible.
Els locals s'ofereixen en règim de venda, lloguer o lloguer amb opció a compra
Promoció d'habitatges a Santa Coloma de Farners, on es troben situats alguns dels locals comercials propietat de l'INCASÒL.
L'Institut Català del Sòl, INCASÒL, inicia el procés de comercialització de 33 locals comercials en règim de venda, lloguer o lloguer amb opció a compra mitjançant un procediment d'informació pública.
Els locals estan situats en nou municipis diferents de Catalunya: Barcelona, Cornellà de Llobregat, El Masnou, El Prat de Llobregat, Granollers, L'Hospitalet de Llobregat, Manresa, Sabadell i Santa Coloma de Farners.
La superfície dels locals oscil·la entre els 42 m 2 del més petit als 388 m 2 del més gran i es poden adaptar a qualsevol tipus de negoci.
La informació detallada sobre tots els locals que es comercialitzen està publicada en aquest enllaç.
Les ofertes es poden presentar a la seu de l'INCASÒL, al carrer Còrsega, 273, de Barcelona, fins a les 14:00 hores del 23 d'abril.
L'INCASÒL valorarà les ofertes presentades i obrirà les propostes en un acte públic que es celebrarà el dia 26 d'abril a les 12:00 hores a la seva seu.
Un total de 67 alumnes han dissenyat el nou espai de jocs a proposta de l'INCASÒL, promotor del sector
Pintar el recorregut fins els jocs ha estat la darrera fase del projecte
Aquest matí, els alumnes de les dues escoles públiques de Roda de Ter han finalitzat el projecte de dissenyar i executar una àrea lúdica situada en el sector d'activitats econòmiques el Puig Vell.
Seixanta-set nens i nenes de quart de primària de les escoles Mare de Déu del Sòl del Pont i Emili Teixidor han participat en aquest projecte proposat per l'Institut Català del Sòl, INCASÒL, promotor del sector, a Roda de Ter.
El treball es va iniciar el passat mes de novembre i s'ha desenvolupat en vàries etapes.
En una primera sessió, els tècnics de l'INCASÒL van presentar a les escoles i alumnes la proposta de que dissenyessin com voldrien que fos l'espai de jocs situat en el polígon industrial el Puig Vell.
Amb la col·laboració dels mestres que han actuat com a dinamitzadors del projecte, els alumnes es van organitzar en 11 equips amb l'objectiu de distribuir en l'espai de jocs del Parc de la Muntanyeta, els 23 tubs de ciment de diferents diàmetres i longituds, situats en vertical i horitzontal sobre sorra i herba.
El mes de desembre, aquests equips van dissenyar el seu projecte utilitzant retallables dels tubs a escala, legos, pintura, etc. El passat mes de gener el van presentar als seus companys en un acte conjunt on cada equip va defensar la seva proposta i es va procedir a votar quina seria la que es desenvoluparia.
Paral·lelament a aquest procés, l'INCASÒL va adjudicar les obres d'urbanització dels espais lliures del sector el Puig Vell a l'empresa d'economia social Fundació Tac-Osona que es vam iniciar el mes de desembre.
El passat mes de març es va fer el muntatge de l'espai de jocs seguint el projecte escollit pels alumnes que van fer una visita d'obres per comprovar que tot s'estava executat tal i com ells havien previst.
Avui els alumnes han completat la seva tasca en una jornada de treball consistent en pintar els tubs instal·lats i elaborar un recorregut lúdic que va indicant a l'asfalt, amb diferents plantilles elaborades per ells mateixos, el camí que uneix els diferents espais verdes del sector i l'àrea de jocs infantils.
• Catalunya ha estat reconeguda com la millor regió per invertir al sud d'Europa el 2018 i 2019 i per comptar amb la millor estratègia en termes de captació d'inversió estrangera
• Barcelona reté per segon any consecutiu el títol de ciutat amb la millor estratègia de captació d'inversió estrangera i 2a millor ciutat del sud d'Europa per invertir el 2018-19
• L'actuació, promoguda pel Departament de Cultura, l'Institut Català del Sòl (INCASÒL) i l'Ajuntament de Tossa de Mar, en el marc del programa de l'1% cultural, ha comportat una inversió total de 120.000,00€
• Les obres, executades per l'INCASÒL, s'han centrat en la restauració d'un tram de la muralla i en les millores de seguretat de la barana del pas de ronda
Aquest any, la commemoració del 8 de març se suma a un moviment mundial sense precedents pels drets, la igualtat i la justícia de les dones.
L'assetjament sexual, la violència i la discriminació envers les dones han acaparat els titulars i el discurs públic, amb una creixent determinació en favor del canvi.
Les empreses que s'hi instal·laran construiran conjuntament la nau per reduir costos
• S'ha recuperat l'antiga sendera del castell al riu i el tram final del Passeig de l'Ebre
• La cooperativa Llar Unió construirà dos blocs al carrer Valentí Escalas
• L'empresa invertirà 3 milions d'euros i generarà prop de 50 llocs de treball
• La cooperativa Llar Unió ha iniciat la construcció de dos edificis en una parcel·la adquirida a l'INCASÒL
• Es desenvoluparan un total de 12 hectàrees que ampliaran el nucli urbà
• Prop de 200 habitatges seran de protecció oficial
El proper 26 d'abril tindrà lloc a Viladecans la 2a Trobada anual sobre indústria i innovació IND+I 2017 organitzada per la Generalitat de Catalunya, la Diputació de Barcelona i l'Ajuntament de Viladecans, amb la col·laboració del Consorci Deltabcn integrat per l'INCASÒL i l'Ajuntament de Viladecans.
La jornada vol convertir-se en l'esdeveniment de referència a Catalunya en l'àmbit de la divulgació i la discussió de tendències i innovacions industrials i les polítiques d'innovació i competitivitat que les poden impulsar.
Així mateix té com objectiu atraure a Ca n'Alemany el talent empresarial, tecnològic i acadèmic de primer nivell per poder generar coneixement i opinió d'alta qualitat sobre aquests àmbits.
Per a més informació accediu a la pàgina web http://indi.cviladecans.cat/
Els terrenys estan situats a Valls i a Abrera i tenen una superfície d'uns 85.000 m2 i 5.000 m2 respectivament.
Situació de les parcel·les a Valls i Abrera
El director de l'Institut Català del Sòl (INCASÒL), Damià Calvet, i el president de la societat Frigicoll, Salvador Rigol, han signat el contracte de compra-venda de dues parcel·les per a usos logístics i industrials, una en el sector Palau de Reig de Dalt de Valls (Alt Camp) i l'altra al sector Sant Ermengol d'Abrera (Baix Llobregat), ambdós sectors promoguts per l'INCASÒL.
L'operació suma un import total de 4,6 milions d'euros.
La parcel·la de Valls té una superfície de 85.000m 2 i l'empresa Frigicoll té previst traslladar-hi i ampliar la seva central logística mentre que la parcel·la de 5.000 m 2 d'Abrera, molt ben comunicada amb un accés directa a l'A-2, tindrà serveis industrials.
Frigicoll és una societat dedicada al subministrament de maquinària per al sector de la climatització i l'energia, el transport, l'hostaleria, la refrigeració i els electrodomèstics.
Els nous terrenys que adquireix a l'INCASÒL s'afegeixen als que ja disposa a Montmeló, Vila-rodona, Sant Just Desvern i al Polígon Pratenc i li permetran ampliar i optimitzar la seva central logística de cara a afrontar nous reptes de futur com ara potenciar l'exportació així com per reforçar el servei nacional.
Els terrenys tenen una superfície aproximada de 5.750 m2 i un preu de venda de més de 930.000 euros
El director de l'Institut Català del Sòl, INCASÒL, Damià Calvet, i l'apoderat de la societat Acotral, Juan Sánchez, han signat el contracte de compravenda d'una parcel·la industrial del sector Sant Ermengol d'Abrera (Baix Llobregat).
Amb la comercialització d'aquests terrenys, que tenen una superfície de 5.747,321 m 2 i un preu de venda de 931.065,84 euros, l'INCASÒL exhaureix les parcel·les disponibles del sector de Sant Ermengol.
Acotral és una empresa familiar líder en el sector del transport nacional i internacional de mercaderies i interproveedor de transport de Mercadona.
Preveu destinar els nous terrenys a l'ampliació de les seves instal·lacions com a base operativa.
Sant Ermengol es troba en una àrea industrial d'Abrera, en un sector plenament consolidat.
El polígon, promogut per l'INCASÒL, té una superfície total de 38 hectàrees i accés directe a l'A-2, una de les principals autovies radials de l'Estat.
Amb aquesta venda, l'INCASÒL exhaureix les parcel·les en comercialització d'aquest sector
Ubicació de la parcel·la venuda
L'Institut Català del Sòl (INCASÒL) i Maypro SA, mitjançant la seva empresa patrimonial Vica 2009, han signat el contracte de compravenda d'una parcel·la del sector les Casasses de Vic.
Maypro SA és una empresa dedicada a la fabricació de maquinària per a l'elaboració i reciclatge de palets y bobines de fusta.
Ha adquirit la parcel·la 16, de 5.804,63 m2 de superfície, per un import de 754.601,90 €.
L'empresa invertirà a l'entorn de 3 M€ en la nova nau on tenen previst que hi treballin un total de 25 treballadors.
El sector les Casasses ocupa una superfície total de gairebé 30 hectàrees de sòl industrial.
Aquest sector està situat al nord del municipi, al costat del polígon Malloles i a prop del Parc d'Activitats Econòmiques d'Osona i la seva ampliació, tots tres sectors promoguts també per l'INCASÒL i actualment exhaurits.
Amb la venda d'aquesta parcel·la finalitza la comercialització de les 25 parcel·les (aïllades i entremitgeres) d'aquest sector.
Les empreses instal·lades són, principalment, empreses del sector alimentari, càrnic i logístic, i alguna que altre activitat de noves tecnologies.
• Inicialment es posaran a la venda 22 actius de diferent tipologia
Avalis de Catalunya, SGR, és una societat de garantia recíproca constituïda en el 2003 amb l'objectiu de procurar l'accés al finançament de pimes i autònoms catalans, davant entitats financeres, millorant les condicions econòmiques de les operacions i cobrint possibles carències de garanties i solvència que les entitats financeres els sol·liciten.
L'experiència de l'INCASÒL en la venda dels actius de l'Institut Català de Finances (ICF), empresa que té un 30% de participació d'Avalis, han animat a aquesta empresa a confiar-li el manteniment i procés de comercialització dels seus actius.
En un primer moment es posarà a la venda un total de 22 immobles de tipologia diversa com ara terrenys i finques rústiques, industrials, residencials, locals comercials i aparcaments.
El nombre d'actius, però, pot anar augmentant si l'empresa disposa de nous immobles per vendre.
L'acord assolit entre els dos organismes té una vigència d'un any, prorrogable per períodes iguals d'un any, amb l'acord previ de les dues parts.
L'INCASÒL durà a terme la gestió integral dels actius fent les accions que calgui davant del registre i el cadastre, els ajuntaments, així com les obres i feines de manteniment i/o protecció dels actius.
Finalment, l'INCASÒL farà la valoració en base als preus de mercat i la comercialització de l'actiu sent Avalis qui s'encarregarà d'establir les condicions de pagament o finançament amb els compradors.
La declaració de l' estat d'alarma per gestionar la crisi sanitària de la COVID-19 limita la llibertat de circulació de persones i determina per a quines activitats es pot circular per les vies d'ús públic.
S'ha elaborat un model de declaració autoresponsable per facillitar als ciutadans i els agents de policia la comprovació que un desplaçament determinat corresponen a una activitat autoritzada, en el marc del Pla d'actuació del PROCICAT per malalties emergents activat en fase d'emergència-1.
Es proposa una mesura per facilitar l'ajornament del pagament de la renda en els contractes d'arrendament, un o dos mesos.
La mesura inclou el pacte de recuperació amb fraccionament dels mesos (un o dos) abril/maig, en el termini que pactin les parts, i amb possibilitat d'avançament si el llogater s'acull a alguna figura de finançament estatal; així com el compromís d'aplicar la fiança dipositada en el moment de la cancel·lació del contracte, com a cobertura de les quantitats no recuperades en un màxim d'un o dos mesos.
Aquesta mesura s'estructura en base a la signatura d'un Pacte entre les parts, l'arrendador i l'arrendatari, document que podeu descarregar-vos en aquesta plana web.
Davant el canvi d'escenari que suposa la no renovació del RDL 10/2020, que acaba amb les restriccions de mobilitat en què només es permetia l'activitat dels sectors essencials, i es retorna a les condicions de treball i mobilitat del RD 463/2020, en què s'accepta la mobilitat d'altres sectors econòmics, el Govern ha aprovat l'Estratègia d'actuació davant les noves mesures de l'activitat laboral aplicables a partir del 14 d'abril, un acord amb propostes marc i sectorials per al desconfinament.
Davant l'augment de la demanda en el transport públic que es preveu a partir del 14 d'abril, el Departament de Territori i Sostenibilitat fixa unes recomanacions per als usuaris i, en coordinació amb l'ATM de Barcelona, les ATM territorials i els operadors s'ha establert un augment de l'oferta i s'han ampliat les hores punta, amb l'objectiu de mantenir al màxim la distància de seguretat entre els usuaris.
Tota la informació al Web del Departament de Territori i Sostenibilitat